PIB Headquarters
কোভিড-১৯ সংক্রান্ত পিআইবি’র প্রাত্যহিক সংবাদ
নয়াদিল্লি, ২৯ অক্টোবর, ২০২০
ভারতে নমুনা পরীক্ষায় অপ্রত্যাশিত অগ্রগতি; শেষ ৯ দিনে ১ কোটি নমুনা পরীক্ষা
কোভিড-১৯ নমুনা পরীক্ষার পরিকাঠামো গত জানুয়ারি থেকে লাগাতার অগ্রগতি হচ্ছে। এই অগ্রগতির সুবাদে নমুনা পরীক্ষা ক্ষেত্রেও অপ্রত্যাশিত অগ্রগতি হয়েছে। দেশে এখন দৈনিক ১৫ লক্ষের মতো নমুনা পরীক্ষা হয়েছে। গত ২৪ ঘন্টায় ১০ লক্ষ ৭৫ হাজারেরও বেশি নমুনা পরীক্ষা হয়েছে। এখনও পর্যন্ত নমুনা পরীক্ষার সংখ্যা ১০ কোটি ৬৫ লক্ষ ছাড়িয়েছে। গত ৬ দিনে দৈনিক-ভিত্তিতে প্রায় ১১ লক্ষ নমুনা পরীক্ষা হয়েছে। দেশে শেষ ৯ দিনে নমুনা পরীক্ষা হয়েছে ১ কোটিরও বেশি।
বিস্তারিত বিবরণের জন্য https://pib.gov.in/PressReleasePage.aspx?PRID=1668351 – এই লিঙ্কে ক্লিক করুন।
ডাঃ হর্ষবর্ধন তামিলনাডুতে কোভিড আদর্শ আচরণ সুনিশ্চিত করতে কোভিড-১৯ প্রস্তুতি ও গৃহীত পদক্ষেপ পর্যালোচনা করেছেন
কেন্দ্রীয় স্বাস্থ্য ও পরিবার কল্যাণ মন্ত্রী ডাঃ হর্ষবর্ধন বুধবার ভিডিও কনফারেন্সের মাধ্যমে তামিলনাডুর স্বাস্থ্য ও চিকিৎসা শিক্ষা মন্ত্রী তথা দপ্তরের উচ্চপদস্থ আধিকারিকদের সঙ্গে কোভিড আদর্শ আচরণ সুনিশ্চিত করতে রাজ্যে কোভিড-১৯ প্রস্তুতি ও গৃহীত বিভিন্ন ব্যবস্থার পর্যালোচনা করেছেন। কোভিডের বিরুদ্ধে জনআন্দোলন গড়ে তুলতে প্রধানমন্ত্রীর আন্তরিক আহ্বানের কথা পুনরায় উল্লেখ করে ডাঃ হর্ষবর্ধন বলেন, মানুষের মধ্যে মাস্ক/ফেসকভারের ব্যবহার বাড়াতে, দৈহিক দূরত্ব বজায় রাখতে নিয়মিতভাবে হাত পরিষ্কার রাখতে সচেতনতা চালাতে হবে।
বিস্তারিত বিবরণের জন্য https://pib.gov.in/PressReleasePage.aspx?PRID=1668212 – এই লিঙ্কে ক্লিক করুন।
কেন্দ্রীয় স্বাস্থ্য সচিব পশ্চিমবঙ্গ, দিল্লি ও কেরলে কোভিড-১৯ মোকাবিলায় জনস্বাস্থ্য ক্ষেত্রে গৃহীত ব্যবস্থাগুলি পর্যালোচনা করেছেন
কেন্দ্রীয় স্বাস্থ্য সচিব শ্রী রাজেশ ভূষণ আজ ভিডিও কনফারেন্সের মাধ্যমে পশ্চিমবঙ্গ, কেরল ও দিল্লিতে কোভিড-১৯ পরিস্থিতি পর্যালোচনা করেছেন এবং সেখানকার জনস্বাস্থ্য পরিস্থিতি খতিয়ে দেখেছেন। এই পর্যালোচনা বৈঠকে নীতি আয়োগের স্বাস্থ্য বিষয়ক সদস্য ডঃ ভি কে পল, আইসিএমআর – এর মহানির্দেশক ডঃ বলরাম ভার্গব সহ রাজ্য ও কেন্দ্রের উচ্চপদস্থ আধিকারিকরা যোগ দেন। বৈঠকে রাজ্য ও কেন্দ্রশাসিত অঞ্চলগুলিকে সামাজিক দূরত্ববিধি, স্যানিটাইজেশন, মাস্ক ব্যবহার প্রভৃতি আগাম সতর্কতামূলক ব্যবস্থাগুলি কঠোরভাবে বলবৎ করার পরামর্শ দেওয়া হয়।
বিস্তারিত বিবরণের জন্য https://pib.gov.in/PressReleasePage.aspx?PRID=1668445 – এই লিঙ্কে ক্লিক করুন।
শ্রী ধর্মেন্দ্র প্রধান বিশ্বের তেল ও গ্যাস এবং অন্য শক্তি প্রধানদের আমন্ত্রণ জানালেন ভারতের বহু পথ বিশিষ্ট শক্তি রূপান্তরে অংশীদার হওয়ার জন্য
কেন্দ্রীয় পেট্রোলিয়াম ও প্রাকৃতিক গ্যাস এবং ইস্পাত মন্ত্রী শ্রী ধর্মেন্দ্র প্রধান আমন্ত্রণ জানিয়েছেন, বিশ্বের শিল্প এবং বিশেষজ্ঞদের ভারতের অংশীদার হওয়ার জন্য; ভারতের সব ধরনের শক্তি উৎপাদন বৃদ্ধিতে সাহায্য করে ভারতের সমৃদ্ধির অংশ হওয়ার জন্য। সেরা উইক ইন্ডিয়া এনার্জি ফোরামের সমাপ্তি অধিবেশনে গতকাল সন্ধ্যায় তিনি বলেন, প্রধানমন্ত্রীর দ্বারা ইন্ডিয়া এনার্জি ফোরামের উদ্বোধনে প্রতিফলন হয়, সরকার কতটা গুরুত্ব দিচ্ছে শক্তি নিরাপত্তা, স্থাপত্য এবং আমাদের শক্তি মানচিত্রের রূপান্তরে এমন একটা সময়ে যখন কোভিড - ১৯ অতিমারী বিশ্বের শক্তি ক্ষেত্রে বিরূপ প্রভাব ফেলছে। শ্রী প্রধান বলেন, যে আমরা গভীর ভাবে সম্মানিত যে প্রধানমন্ত্রী শ্রী নরেন্দ্র মোদী এই প্রথম এই অনুষ্ঠানের উদ্বোধন করলেন, যেখানে তিনি শক্তি নিয়ে তাঁর দৃষ্টিকোণ – ভারতের জন্য একটি নতুন শক্তি মানচিত্র ও ৭টি মুখ্য চালিকা শক্তির ব্যাখ্যা করলেন। মন্ত্রী প্রধানমন্ত্রীর বার্তার গুরুত্বপূর্ণ অংশগুলি তুলে ধরেন। যেমন গ্রাম স্তরে সর্বজনীন বিদ্যুদয়ন, দেশের দূর এবং প্রত্যন্ত অঞ্চলে প্রত্যেককে এবং প্রতিটি বাড়িতে স্বচ্ছ রান্নার জ্বালানী সরবরাহ, এবং দেশজুড়ে এলইডি বাল্ব সরবরাহে বৃহত্তম পদক্ষেপ যাতে প্রভূত পরিমাণে শক্তির প্রয়োজন, যা দেশের শক্তি দারিদ্রের হ্রাসে আমাদের প্রতিশ্রুতি পালনের প্রমাণ। শ্রী প্রধান বলেন যে, প্রধানমন্ত্রী অনুষ্ঠানের প্রথম দিনে বিশ্বের শীর্ষস্থানীয় তেল ও গ্যাস কোম্পানীর সিইও / বিশেষজ্ঞ এবং নেতাদের সঙ্গে আলাপচারিতা করেন এবং ভারতের শক্তি ক্ষেত্র নিয়ে মতবিনিময় করেন। তিনি বলেন যে, প্রধানমন্ত্রী সরকারী নীতির মূল অংশ যেমন, সব ভারতীয়কে সুলভে স্বচ্ছ এবং দীর্ঘ মেয়াদী শক্তির সমবন্টনের কথা তুলে ধরেন। শ্রী মোদী গুরুত্ব দিয়ে বলেন যে, সরকার, ভারতকে আকর্ষণীয় গন্তব্য হিসেবে তৈরি করতে একাধিক নীতি সংস্কার করছে। প্রধানমন্ত্রী এও উল্লেখ করেন যে, আত্মনির্ভর ভারত বিশ্ব অর্থনীতিকে বাড়াতে একটি শক্তি হয়ে দাঁড়াবে। শ্রী প্রধান বলেন, ভারতের তেল ও গ্যাস শিল্প সাম্প্রতিক বছরে গুরুত্বপূর্ণ পদক্ষেপ নিয়েছে। এই রকম সমস্যা কন্টকিত সময়ে এই শিল্পক্ষেত্র অভিনন্দনযোগ্য উপায়ে পরিস্থিতির মোকাবিলা করেছে। যেমন, শক্তি সরবরাহ সুনিশ্চিত করেছে দেশের দূর্গম স্থানে রান্নার গ্যাস পৌঁছে দিয়ে। তিনি আরো বলেন, “আমি আত্মবিশ্বাসী যে ভারতের তেল এবং গ্যাস শিল্পের নেতারা এখানে তাদের অভিজ্ঞতা ভাগ করে নেবেন তাই নয়, তাঁরা এই ফোরাম থেকে নতুন ভাবনাও পাবেন।”
বিস্তারিত বিবরণের জন্য https://pib.gov.in/PressReleasePage.aspx?PRID=1668318 – এই লিঙ্কে ক্লিক করুন।
আরোগ্য সেতু অ্যাপ সম্পর্কিত একটি আরটিআই আবেদনের প্রেক্ষিতে কেন্দ্রীয় তথ্য কমিশনের জারি করা নির্দেশের প্রেক্ষিতে এমইআইটিওয়াই – এর স্পষ্টীকরণ
আরোগ্য সেতু অ্যাপ সম্পর্কিত তথ্য জানার অধিকার আইনের আওতায় একটি আবেদনের ভিত্তিতে কেন্দ্রীয় তথ্য কমিশনের পক্ষ থেকে জারি করা নির্দেশ সম্পর্কে সংবাদ মাধ্যমের প্রকাশিত প্রতিবেদন মন্ত্রকের নজরে এসেছে। প্রকাশিত এই প্রতিবেদনের প্রেক্ষিতে মন্ত্রকের পক্ষ থেকে সুস্পষ্টভাবে জানানো হয়েছে, ভারতে কোভিড-১৯ মহামারী নিয়ন্ত্রণে সাহায্য করার ক্ষেত্রে আরোগ্য সেতু অ্যাপ ও তার ভূমিকা নিয়ে সন্দেহের কোনও অবকাশ নেই।
বিস্তারিত বিবরণের জন্য https://pib.gov.in/PressReleasePage.aspx?PRID=1668194 – এই লিঙ্কে ক্লিক করুন।
বাল্ক ড্রাগের দেশীয় উৎপাদন বাড়াতে এবং চিকিৎসা সরঞ্জাম উৎপাদনের ক্ষেত্রে উৎপাদন সংযুক্ত উৎসাহ ভাতা সংক্রান্ত কর্মসূচির নীতি-নির্দেশিকায় সংশোধন
শিল্প সংস্থাগুলির কাছ থেকে প্রাপ্ত মতামত ও পরামর্শের প্রেক্ষিতে বাল্ক ড্রাগের দেশীয় উৎপাদন বাড়াতে এবং চিকিৎসা সরঞ্জাম উৎপাদনের ক্ষেত্রে উৎপাদন সংযুক্ত উৎসাহ ভাতা কর্মসূচির নীতি-নির্দেশিকা ফার্মাসিউটিকাল দপ্তর সংশোধন করেছে। সেই অনুসারে, প্রযুক্তির সহজলভ্যতার বিষয়টিকে বিবেচনায় রেখে ন্যূনতম বিনিয়োগের ঊর্ধ্বসীমা পরিবর্তন করে কমিটেড ইনভেস্টমেন্ট বা বিনিয়োগে দায়বদ্ধ নীতি অনুসরণ করার সিদ্ধান্ত কার্যকর করেছে। এছাড়াও, উৎপাদন সংযুক্ত উৎসাহ ভাতা কর্মসূচিটির মেয়াদ মূলধন ব্যয়ের বিষয়টিকে বিবেচনায় রেখে ২০২১-২২ অর্থবর্ষ পর্যন্ত বাড়ানো হয়েছে।
বিস্তারিত বিবরণের জন্য https://pib.gov.in/PressReleasePage.aspx?PRID=1668346 – এই লিঙ্কে ক্লিক করুন।
ব্রিটেন-ভারত অর্থনৈতিক ও আর্থিক বার্তালাপের দশম মন্ত্রী পর্যায়ের বৈঠকে ভারতীয় প্রতিনিধি দলের নেতৃত্ব দিচ্ছেন কেন্দ্রীয় অর্থমন্ত্রী শ্রীমতী নির্মলা সীতারমণ
কেন্দ্রীয় অর্থমন্ত্রী শ্রীমতী নির্মলা সীতারমণ ব্রিটেন-ভারতের অর্থনৈতিক ও আর্থিক সংলাপের দশম মন্ত্রী পর্যায়ের বৈঠকে ভারতীয় প্রতিনিধি দলের নেতৃত্ব দিয়েছেন। ভিডিও কনফারেন্সের মাধ্যমে এই বৈঠকে বক্তব্য রাখেন তিনি। ভারতীয় প্রতিনিধি দলের মধ্যে অর্থমন্ত্রক, রিজার্ভ ব্যাঙ্ক অফ্ ইন্ডিয়া এবং সিকিউরিটি অ্যান্ট এক্সচেঞ্জ বোর্ড অফ্ ইন্ডিয়া -এর প্রতিনিধিরা উপস্থিত রয়েছেন। অন্যদিকে, ব্রিটেন প্রতিনিধি দলের নেতৃত্ব দিচ্ছেন সেদেশের রাজস্ব দপ্তরের চ্যান্সেলর মিঃ ঋষি সুনাক। তাঁর সঙ্গে উপস্থিত রয়েছেন ব্যাঙ্ক অফ্ ইংল্যান্ড এবং ফিনান্সিয়াল কনডাক্ট অথরিটির প্রতিনিধিরা। ভারত এবং ব্রিটেনের মধ্যে বিভিন্ন ক্ষেত্রে দ্বিপাক্ষিক সম্পর্ক রয়েছে। ভারত এবং ব্রিটেন বিশ্বের প্রথমসারির শীর্ষ সাতটি অর্থনীতি শক্তিধর দেশের মধ্যে অন্যতম। ২০০৭ সালের তুলনায় ভারত এবং ব্রিটেনের মধ্যে বাণিজ্যিক লেনদেন দ্বিগুণ হয়ে উঠেছে। একই সঙ্গে দ্বিপাক্ষিক বিনিয়োগের ফলে উভয় দেশের অনেকেরই চাকরির সুযোগ তৈরি হয়েছে।
বিস্তারিত বিবরণের জন্য https://pib.gov.in/PressReleasePage.aspx?PRID=1668193 – এই লিঙ্কে ক্লিক করুন।
ব্যাডমিন্টন প্লেয়ার লক্ষ সেনের প্রশিক্ষক করোনায় আক্রান্ত হওয়ার পর জার্মানি সারলরলাক্স ওপেন ট্যুরনামেন্ট থেকে নাম প্রত্যাহার করে নিয়েছেন
ভারতের ব্যাডমিন্টন তারকা লক্ষ সেন এই সপ্তাহে জার্মানিতে সারলরলাক্স ওপেন ট্যুরনামেন্টে অংশগ্রহণ করবেন বলে স্থির হয়েছিল। কিন্তু গত ২৫শে অক্টোবর লক্ষ সেন তাঁর প্রশিক্ষক ও ফিজিও সেদেশের সারব্রুথকেন – এ পৌঁছনোর পর কোভিড-১৯ পরীক্ষায় তাঁর প্রশিক্ষক ডি কে সেনের করোনা ধরা পড়ে। এই প্রেক্ষিতে লক্ষ সেন প্রতিযোগিতা থেকে নাম প্রত্যাহারের সিদ্ধান্ত নেন।
বিস্তারিত বিবরণের জন্য https://pib.gov.in/PressReleasePage.aspx?PRID=1668266 – এই লিঙ্কে ক্লিক করুন।
বিশ্বের প্রথম সিয়েনটুন বুক ‘বাই বাই করোনা’ প্রকাশ করেছেন উত্তর প্রদেশের রাজ্যপাল শ্রীমতী আনন্দি বেন
কার্টুন বা ব্যাঙ্গচিত্র মানুষের সঙ্গে যোগাযোগের এক কার্যকর উপায়। সিয়েনটুন হ’ল বিজ্ঞান-ভিত্তিক যোগাযোগ স্থাপনকারী একটি ব্যাঙ্গচিত্র। সিয়েনটুন শব্দের অর্থ - বিজ্ঞান ও বৈজ্ঞানিক ধ্যান-ধারণাগুলি সম্পর্কে সাধারণ মানুষকে সচেতন ও অনুভূতি প্রবণ করে তোলা। লক্ষ্ণৌর সেন্ট্রাল ড্রাগ রিসার্চ ইন্সটিটিউটের প্রাক্তন সিনিয়র প্রিন্সিপাল সায়েনটিস্ট ডঃ প্রদীপ শ্রীবাস্তব ‘বাই বাই করোনা’ শীর্ষক বিশ্বের প্রথম সিয়েনটুন পুস্তকটির রচয়িতা। রাজভবনে এক অনুষ্ঠানে আজ ব্যাঙ্গচিত্র-ভিত্তিক এই বইটি প্রকাশ করেন উত্তর প্রদেশের রাজ্যপাল শ্রীমতী আনন্দি বেন। বিজ্ঞান প্রসার শাখার পক্ষ থেকে বইটি প্রকাশ করা হয়েছে।
বিস্তারিত বিবরণের জন্য https://pib.gov.in/PressReleasePage.aspx?PRID=1668450 – এই লিঙ্কে ক্লিক করুন।
পিআইবি’র আঞ্চলিক কার্যালয় থেকে প্রাপ্ত তথ্য
• পাঞ্জাব : রাজ্যের ডায়াবেটিক ও উচ্চ রক্তচাপজনিত রোগে আক্রান্ত রোগীদের মধ্যে নিয়মিত খাদ্যাভাস ও শরীরচর্চা সম্পর্কে সচেতনতা আরও বাড়াতে রাজ্যের স্বাস্থ্য ও পরিবার কল্যাণ মন্ত্রী চিঠি দিয়েছেন।
• হিমাচল প্রদেশ : রাজ্যের শিক্ষা মন্ত্রী বুধবার জিও টিভির ৩টি শিক্ষামূলক চ্যানেল উদ্বোধন করেছেন। এই উপলক্ষে তিনি বলেন, রাজ্যের ছাত্রছাত্রীদের কাছে অনলাইনে অধ্যয়নের সুবিধা আরও বাড়বে।
• অরুণাচল প্রদেশ : রাজ্যে করোনায় সুস্থতার হার বেড়ে ৮৫ শতাংশ ছাড়িয়েছে। গত ২৪ ঘন্টায় আরও ১০৮ জন নতুন করে করোনায় আক্রান্ত হয়েছেন।
• আসাম : রাজ্যে গত ২৪ ঘন্টায় আরও ৪৪৮ জন নতুন করে করোনায় আক্রান্ত হয়েছেন। এর ফলে, সংক্রমিতের সংখ্যা বেড়ে ২ লক্ষ ছাড়িয়েছে।
• মেঘালয় : রাজ্যে আজ আরও ১৩৪ জন করোনা থেকে আরোগ্য লাভ করেছেন। মোট আক্রান্তের সংখ্যা ১ হাজার ৩৬৪।
• নাগাল্যান্ড : রাজ্যে করোনায় আক্রান্ত ৮ হাজার ৮২৪ জনের মধ্যে সেনা জওয়ান রয়েছেন ৩ হাজার ৮৪৩ জন।
• মহারাষ্ট্র : রেল কর্তৃপক্ষকে মহারাষ্ট্র সরকারের লেখা চিঠির পর পশ্চিম রেল ও মধ্য রেল বুধবার জানিয়েছে, সামাজিক দূরত্ববিধি বজায় রেখে শহরতলীর ট্রেন পরিষেবা বাড়াতে তাঁরা প্রস্তুত রয়েছেন। এদিকে মুম্বাইয়ে বুধবার আরও ১ হাজার ৩৫৪ জন করোনায় আক্রান্ত হয়েছেন।
• গুজরাট : রাজ্যে প্রথম করোনায় আক্রান্তের ঘটনা প্রকাশ্যে আসার ৭ মাসেরও বেশি সময় পর বুধবার করোনায় আক্রান্তের সংখ্যা ১ লক্ষ ৭০ হাজার ছাড়িয়েছে। করোনাজনিত কারণে মৃত্যু হয়েছে ৩ হাজার ৭২৯ জনের।
• রাজস্থান : রাজ্য সরকার সিবিএসই অনুমোদিত বেসরকারি স্কুলগুলিকে নবম থেকে দশম শ্রেণী পর্যন্ত টিউশন ফি ৪০ শতাংশ কমানোর নির্দেশ দিয়েছে। সিবিএসই ইতিমধ্যেই নবম থেকে দ্বাদশ শ্রেণীর স্কুল পাঠ্যসূচির ৩০ শতাংশ হ্রাস করেছে।
• মধ্যপ্রদেশ : করোনা মহামারীর প্রেক্ষিতে নির্বাচন কমিশন ৮০ বছরেরও বেশি বয়সী ব্যক্তি, দিব্যাঙ্গজন ও করোনা আক্রান্ত রোগীদের ২৮টি বিধানসভা আসনের উপ-নির্বাচনে পোস্টাল ব্যালটের মাধ্যমে বাড়ি থেকেই ভোটাধিকার প্রয়োগের সুবিধা দিতে সিদ্ধান্ত নিয়েছে। এদিকে রাজ্যে সুস্পষ্টভাবে করোনায় আক্রান্তের সংখ্যা ১০ হাজার ৯২।
• কেরল : রাজ্যের কাসারগড় জেলায় টাটা গ্রুপ নির্মিত ৫৫১ শয্যাবিশিষ্ট একটি কোভিড হাসপাতালের সূচনা হয়েছে। এদিকে রাজ্যে বুধবার আক্রান্তের সংখ্যা ৯৩ হাজার ছাড়িয়েছে। করোনাজনিত কারণে মৃত্যু হয়েছে ১ হাজার ৪০০ জনের।
• তামিলনাডু : রাজ্যের মুখ্যমন্ত্রী ভিডিও কনফারেন্সের মাধ্যমে জনআন্দোলন অভিযানের জন্য ৩৩টির মধ্যে ৭টি মোটরগাড়ি আজ যাত্রা সূচনা করেছে। এদিকে রাজ্যের পক্ষ থেকে মাদ্রাজ হাইকোর্টকে বুধবার জানানো হয়েছে, আন্তঃরাজ্য সফরকারীদের জন্য ই-পাস সংগ্রহের প্রয়োজনীয়তা নেই।
• কর্ণাটক : রাজ্যের প্রাথমিক ও উচ্চ শিক্ষা মন্ত্রী অনলাইন ক্লাস নেওয়ার ক্ষেত্রে বিধিভঙ্গের বিরুদ্ধে বিদ্যালয়গুলিকে সতর্ক করে দিয়েছে। তিনি বলেছেন, বিধি লঙ্ঘন করলে বিদ্যালয়গুলির স্বীকৃতি বাতিল করে দেওয়া হতে পারে এবং জরিমানা দিতে হতে পারে।
• অন্ধ্রপ্রদেশ : এক বিপরীত অবস্থান গ্রহণ করে রাজ্য সরকারের পক্ষ থেকে রাজ্য নির্বাচন কমিশনারকে জানানো হয়েছে, স্থানীয় স্বশাসিত সংস্থাগুলির নির্বাচন আয়োজন বর্তমান কোভিড-১৯ পরিস্থিতিতে উপযুক্ত নয়। এদিকে রাজ্যে বুধবার আরও প্রায় ৩ হাজার জন নতুন করে করোনায় আক্রান্ত হয়েছেন।
• তেলেঙ্গানা : রাজ্যে গত ২৪ ঘন্টায় আরও ১ হাজার ৫০৪ জন করোনায় আক্রান্ত হয়েছেন এবং ৫ জন মারা গেছেন। এর ফলে, করোনায় আক্রান্তের সংখ্যা বেড়ে ২ লক্ষ ৩৫ হাজার ছাড়িয়েছে। করোনাজনিত কারণে মৃত্যু হয়েছে ১ হাজার ৩২৪ জনের। রাশিয়ায় নির্মিত কোভিড-১৯ টিকা স্পুটনিক-৫ আগামী বছর দ্বিতীয় ত্রৈমাসিক নাগাদ ভারতে পাওয়া যেতে পারে বলে মনে করা হচ্ছে।
(CG/BD/SB